Publication: Magyar Közlöny
Issue: MK-2011-21 (Year: 2011, Number: 21)
Era: contemporary
Section: 2011. évi IX. törvény
Paragraph Index: 245

1. Preambulum Az Európai Unió egyrészrõl és Mexikó másrészrõl, – tudatában történelmi, politikai, gazdasági és kulturális kapcsolataiknak, valamint a népeik közötti barátságnak, – annak tudatában, hogy a politikai és a gazdasági szabadságot erõsíteni kívánják,amely alapvetõ fontosságú mind az Európai Unió tagállamai, mind pedig Mexikó társadalmában, – ismételten megerõsítve az emberi méltóság, valamint az emberi jogok elõmozdításának és védelmének, mint a demokratikus társadalom alapjainak értékét, továbbá a jogállamiságra alapozott demokratikus intézmények létfontosságú szerepét, – azzalazóhajjal,hogyanemzetközibékeésbiztonságazEgyesült NemzetekAlapokmányábanfoglaltalapelvekkel összhangban megerõsödjön, – közös érdeküknek tekintve a regionális integrációt mint olyan eszközt, amely lehetõvé teszi polgáraiknak a szociális fejlõdés és a szolidaritás elvére alapozott fenntartható és harmonikus fejlõdés megvalósítását, – építve a Közösség és Mexikó között 1991-ben megkötött együttmûködési keretmegállapodással létrehozott kedvezményes kapcsolatokra, – emlékeztetve az egyrészrõl a Bizottság és a Tanács és másrészrõl Mexikó által 1995. május 2-án Párizsban aláírt ünnepélyes együttes nyilatkozatban megfogalmazott elvekre, úgy határoztak, hogy hosszú távra szólóan fejlesztik kapcsolatukat.

Source: https://magyarkozlony.hu/hivatalos-lapok/0e3e03cc69136dc2dac26c75f666cd1971a67504/dokumentumok/820a3f8c78c168a29e0ba46b8a4f41bc6fbc702d/letoltes